Komisjoni otsus,

17. mai 1993,

millega muudetakse nõukogu otsust 79/542/EMÜ ja komisjoni otsuseid 92/260/EMÜ, 93/195/EMÜ ja 93/197/EMÜ loomatervishoiu nõuete kohta registreeritud hobuste impordil, ajutisel impordil ja korduval sissetoomisel Katarist ning muudetakse otsust 79/542/EMÜ

(93/344/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiu nõuete kohta, [1] viimati muudetud komisjoni direktiiviga 92/36/EMÜ [2]), eriti selle artikleid 12, 13, 15, 16 ja artikli 19 alapunkti ii,

ning arvestades, et:

nõukogu otsuses 79/542/EMÜ, [3] viimati muudetud komisjoni otsusega 93/237/EMÜ, [4] on kehtestatud kolmandate riikide loetelu, millest liikmesriigid lubavad importida veiseid, sigu, hobuslasi, lambaid ja kitsi, värsket liha ja lihatooteid;

pärast ühenduse veterinaarkontrolli Kataris tundub loomade tervislik seisund olevat üldiselt rahuldav ning hästi struktureeritud ja organiseeritud teenistuste kontrolli all, eriti seoses hobuslaste haigustega;

Kataris ei ole enam kui kuus kuud esinenud malleust, kargtaudi ja vesikulaarset stomatiiti ning enam kui 20 aastat hobuste aafrika katku ja nimetatud aja jooksul on selle haiguse vastu vaktsineerimine olnud keelatud ning hobuste venetsueela entsefalomüeliiti ei ole kunagi esinenud;

Katari veterinaarasutused on kohustunud 24 tunni jooksul teatama teleksi, telefaksi või telegrammi teel komisjonile direktiivi 90/426/EMÜ A lisas mainitud mis tahes haiguse kinnitatud esinemisest või nendevastase vaktsineerimispoliitika vastuvõtmisest või muutmisest ning asjakohase tähtaja jooksul muudatustest impordipoliitikas seoses hobuslastega;

loomatervishoiunõuded ja veterinaarsertifikaadid tuleb vastu võtta, arvestades loomade tervislikku seisundit asjaomases kolmandas riigis; käesolev juhtum puudutab ainult registreeritud hobuseid;

komisjoni otsusega 93/197/EMÜ [5] kehtestati veterinaarsertifikaat registreeritud hobuslaste ning aretuseks ja tootmiseks ettenähtud hobuslaste impordiks ühendusse; segaduse vältimiseks tuleks otsuse 79/542/EMÜ artikli 1 lõike 3 punktid a ja b ümber sõnastada;

otsuses 79/542/EMÜ, komisjoni otsustes 92/260/EMÜ, [6] 93/195/EMÜ [7] ja otsuses 93/197/EMÜ tuleb teha vastavad muudatused;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust 79/542/EMÜ muudetakse järgmiselt.

1. Artikli 1 lõike 3 punktid a ja b asendatakse järgmisega:

"3) a) Ilma et see piiraks otsust 92/160/EMÜ, lubavad liikmesriigid lisa 1. osas esitatud kolmandatest riikidest või kolmandate riikide osadest hobuslaste importi ühendusse, registreeritud hobuste ajutist importi ühendusse ja ajutiselt lisa 1. osas esitatud kolmandatesse riikidesse või kolmandate riikide osadesse eksporditud registreeritud hobuste korduvat sissetoomist ühendusse.

b) Ilma et see piiraks otsust 92/160/EMÜ, lubavad liikmesriigid lisa 2. osas esitatud kolmandatest riikidest või kolmandate riikide osadest registreeritud hobuste importi ühendusse, registreeritud hobuste ajutist importi ühendusse ja ajutiselt lisa 2. osas esitatud kolmandatesse riikidesse või kolmandate riikide osadesse eksporditud registreeritud hobuste korduvat sissetoomist ühendusse."

2. Lisa 2. osa hobuslasi käsitlevasse eritulpa lisatakse Katar, lisades vastavalt ISO-koodi tähestikulisele järjekorrale järgmised read:

"QA | Katar | x". |

Artikkel 2

Otsuse 92/260/EMÜ I ja II lisa muudetakse järgmiselt.

1. I lisa rühma E kolmandate riikide loetellu lisatakse "Katar".

2. II lisa rühma E veterinaarsertifikaadi pealkirja kolmandate riikide loetellu lisatakse "Katar".

Artikkel 3

Otsuse 93/195/EMÜ I ja II lisa muudetakse järgmiselt.

1. I lisa rühma E kolmandate riikide loetellu lisatakse "Katar".

2. II lisa rühma E veterinaarsertifikaadi kolmandate riikide loetellu lisatakse "Katar".

Artikkel 4

Otsuse 93/197/EMÜ I ja II lisa muudetakse järgmiselt.

1. I lisa rühma E kolmandate riikide loetellu lisatakse "Katar".

2. II lisa rühma E veterinaarsertifikaadi pealkirja kolmandate riikide loetellu lisatakse "Katar".

Artikkel 5

Käesolev otsus on adresseeritud liikmesriikidele.

Brüssel, 17. mai 1993

Komisjoni nimel

komisjoni liige

René Steichen

[1] EÜT L 224, 18.8.1990, lk 42.

[2] EÜT L 157, 10.6.1992, lk 28.

[3] EÜT L 146, 14.6.1979, lk 15.

[4] EÜT L 108, 1.5.1993, lk 129.

[5] EÜT L 86, 6.4.1993, lk 16.

[6] EÜT L 130, 15.5.1992, lk 67.

[7] EÜT L 86, 6.4.1993, lk 1.

--------------------------------------------------